Referat 17. januar 2017

**Årsmøde Jægerråd Nordfyn**

Dato: 4. januar 2017

Sted: Nordfyns Jagtforening Hemmerslev

Ref. Kim Falck Grony

Referat ifølge dagsorden.

1. Valg af dirigent og stemmetællere

Forsamlingen valgte Allan Hansen som dirigent.

Mødet lovligt indvarslet bl.a. i Jæger.

2. Formandens beretning:

2016 har været et meget spænende år med masser af udfordringer.

Efter årsmødet i januar afholdt vi vort første møde hvor vi konstituerede os.

Vi så på indstillingen om ophævelse af fredning af blisgås i Bogense, sagen blev behandlet og videresendt.

Vi gennemgik hvad der skulle ske på kredsårsmødet.

På kreds årsmødet, jeg havde den glæde at se et virkeligt pænt fremmøde fra Nordfyn, det skyldes måske det var et gratis aftenmøde, som der nok er mere spiselig for medlemmerne. Det bliver også et aftenmøde i år.

Årsmødet foregik i en god tone uden de store sværdslag, der var kampvalg om pladsen som sub. blandt til HB. der var to kandidater men Georg fik næsten alle stemmerne.

Vi har i årets løb haft et godt samarbejde med kommunen både i skrift og tale, blandt andet om, op haler pladser, dåvildt, påkørsel af samme m.m.

Den store jagtudstilling på OCC blev kørt af hovedforbundet i år, da vi i kredsen ikke mente at kunne videreføre den store resurse krævende udstilling alene. DJ trådte til med et helt nyt koncept og på et arial der var meget mindre end tidligere, udstillingen blev bemandet med folk fra Kalø samt enkelte herfra. Det var en virkelig god udstilling hvor vi fik mange nye medlemmer, samt navne til nyhedsbreve m.m.

Det nye koncept er så godt at det meget nemt kan forandres og bruges af foreninger, jægerråd og kreds.

Dele af konceptet blev brugt på den store livsstilsmesse på Valdemar Slot og med stor succes. Udstillingen blev afholdt af kredsen, det var en god udstilling på tros af vejret, Der var her også hjælp fra nordfyn.

Der har i årets løb været lidt udskiftning i kredsen og vor jægerråd.

I Jægerråd Nordfyn har vi haft to der er stoppet af forskellige årsager, men to nye gode jægere er tiltrådt

Vi har også fået et nyt medlem i Det grønne råd da det tidligere medlem ikke kunne blive uden at være med i Jægerrådet.

Jeg har undladt et punkt på dagsordenen nemlig, nyt fra Det grønne råd da Kim kun har deltaget i et møde er man interesseret kan man læse referater fra møderne på Nordfyns Hjemmeside.

Vi er i kredsen kommet på Facebook (Danmarks Jægerforbund kreds 5) brug siden det er en hurtig og god form for deling af oplysninger.

Der har været afholdt frivillig jagtprøve på Strandager med over 50 deltagere, det er dejligt at se den store opbakning. Det er et arrangement der har stor betydning for eleverne.

Kommunemesterskabet var velbesøgt, god skydning og mange fine præmier, men vi er mange der godt kunne havde støttet arrangementet ved bare at deltage.

Elmelunden, skovrejsningen er færdig og gror godt til, der skal færdig gøres skiltning, søerne, skydepladser m.m. vore rævegrave til undervisning blev desværre ikke færdig til tiden da tovholderen stoppede pludselig, der er fundet afløser og vi glæder os meget til at kunne bruge gravene. Der er sat datoer på.

Medlemstallet er desværre godt lidt tilbage her på nordfyn 31 stk. er vi mindre, der kan være mange årsager, men skal vi ikke se at få tallet til at stige? det er kun 4 nye medlemmer pr. forening.

Jeg er som Jægerråds formand stolt af at kikke ud i pastoratet og se alle de nye og spænende tiltag rundt i foreningerne, det være sig foredrag forskellige arrangementer, nyt klubhus udvidelser m.m. det er virkelig en positiv udvikling.

2016 var også året hvor Jagtens Hus blev individet jeg var så privilegeret at være inviteret med til den officielle åbning, en meget stor oplevelse. Jagtens hus er fantastiske bygninger som vi jægere skal være meget stolte af. Jeg ved der har været arrangeret ture derop med rundvisning, men har i ikke nået at være der endnu så læg køreturen forbi, det er virkelig et besøg værd. *Husk det er vores hus* og samtidig arbejdsplads for ca.50 dygtige medarbejdere det er næsten lønnen værd at sidde ved sit bord og kikke ud på den gamle slotsruin.

Fjordens dag i september var jægerrådet son vanligt med, temaet var Strand og havjagt en super dag med masser af gæster men vor opbakninger fra jægerrådet var ekstrem ringe det er for dårligt at der er så få at os der kan deltage eller finde lidt hjælp i vore foreninger.

Det lykkedes også at få valgt en ny formand for den Fynske Hjorte gruppe, det var lidt op af bakke da der blev lagt mange unødige forhindringer frem gennem hele året, men dejligt der er ro på nu og vi har fået en formand der vil sagen.

Jeg har en lille opfordring til vor foreninger, vi er nød til at opfostre nye unge jægere til vort foreningsarbejde, når jeg ser rundt så er hvor hårfarve (hvis vi har hår) meget grå, vi er nød til at få friske kræfter på banen DJ kan bakke op med kurser m.m. vi andre har vel også lidt at give af.

Formandens beretning blev godkendt.

3. Valg af formand

Der er ikke indkommet modkandidat.

Frowin Lennart Rasmussen blev herefter valgt for en ny 4-årig periode.

4. Orientering af bestyrelsens sammensætning

Bestyrelsens sammensætning for det næste år er:

Formand: Frowin Lennart Rasmussen Otterup Jagtforening

Sekretær: Kim Falck Grony, Nordfyns Strandjagtsforening

Arne Eriksen Slettens Jagtforening

Ove Pedersen, Bogense Land og Strandjagt

Jens Arne Knudsen, Nordfyns Jagtforening

Henrik Demant, Veflinge Vigerslev Jagtforening

Helge Pedersen, Strandager Jagtforening

Der er ikke valg til bestyrelsen, men besluttet at den nuværende ordning kører fint

5. Indstilling af delegerede til repræsentantskabsmødet

Formanden er selvskreven og resten vælges på jægerrådsmødet. Der deltager 5 repræsentanter fra Jægerråd Nordfyn.

6. Indstilling af op til 2 HB medlemmer og 2 suppleanter til HB-medlemmer fra kreds 5

Suppleanten skal gerne være kredsformanden. Da der er valg af HB medlem fra kreds 5 næste år, og dermed også ny kredsformand for kreds 5 bør suppleanten heller ikke vælges før.

Georg Jensen opstiller til HB og har opbakning i kredsen.

Claus Harboe fra Nordfyns Jagtforening mener, at tavlen bør vaskes ren, og der bør vælges nye medlemmer. Der har været for meget uro og gode folk har forladt jagtforeningsarbejdet.

Lennart mente pressens dækning har medført den megen uro, og det ikke så meget skyldes interne stridigheder i Jægerforbundet Steen Thomsen bakkede op omkring Claus Harboe, og mente således også at der bør ryddes op.

Georg lyttede til kritikken og sagde, at medlemsflugten ikke havde været overvældende. Der er altid en vis udskiftning. Da Georg opstiller til HB, stiller han samtidig sit kredsformandsskab på spil. Så demokratiet har frit spil.

Allan Hansen kom med et forslag om at formanden for Jægerråd Nordfyn tog emnet op i kredsbestyrelsen ved næste møde.

Steen Thomsen mente, at Fyn fremstår ret splittet i øjeblikket og det kunne være godt, at få samlet trådene lidt igen.

Diskussionen endte med, at forsamlingen indstiller Georg G. Jensen til HB – medlem men ikke med fuld opbakning.

7. Indkomne forslag

Der er ingen indkomne forslag.

8. Orientering om kredsen og HB’s arbejde v/Georg G. Jensen

Tak for valget ☺. Der bliver lagt mange timer i arbejdet i Jægerforbundets regi, så det er ikke kun en dans på roser.

Afgangen af HB medlem Kaj Refslund var Kajs egen beslutning, uanset hvad der har stået i pressen.

Arbejdet i kredsbestyrelsen foregår i en god og konstruktiv tone, og GGJ kan ikke genkende den megen uro.

Næstformanden har trukket sig pga. helbredet. Ligeledes har 2 andre medlemmer trukket sig af forskellige årsager. Så der er rigelig plads til nyt blod. Det er pinende nødvendigt, at der findes en ny kredsformand ligesom kassererposten er ledig.

Der har været debatindlæg på Facebook med de ældre sad fast på taburetterne, men det er ikke korrekt.

Kredsen har ikke brugt penge på OCC udstillingen i år, da DJ bemandede standen og betalte udgifterne. Der kom alligevel flere nye medlemmer, end der er kommet de andre år.

Der var masser af opbakning til livsstilsmessen på Valdemar Slot og det koster ikke noget i forhold til Odense Dyrskue.

Kredsen har støttet forskellige arrangementer forskellige steder på Fyn. Kredsen kan også give tilskud til aktiviteter på Nordfyn.

Svana vil ikke længere stille op til så mange prøver på Fyn som hidtil. Der har ikke været fyldt op på de mange prøver. Fremover vil der kun være 3 prøver på Fyn med mulighed for et fjerde hvis der er behov.

Kredsen støtter fortsat fuldt ud efteruddannelse af jægere, men det skal foregå via DJ’s kursuskoordinator.

Årets jagtforening har ændret koncept. Alle kan nu indstille en jagtforening efter forskellige kriterier, som vil fremgå af februar nummeret af Jæger

Der pågår pt. en strukturdebat. Skal vi fortsat have Jægerråd, Kredse mv.

Der er lavet et nyt medlemssystem til håndtering af medlemmerne af DJ. Der er nu 1 opkrævning til ordinære og ekstraordinære medlemskaber. Der er samtidig nu kun ét medlemsnummer pr. medlem.

Jagttidsforhandlingerne pågår og skal være færdige i 2017, og der skal laves en indstilling til ministeren. Der er afholdt møder over hele landet. Tendensen er mere jagt og mindre regulering.

Udsætningsforliget skal også i mål i 2017. DJ kæmper for fortsat udsætning men f.eks. andeudsætningen er i fare i den nuværende form.

Den 28. marts tilbydes et tillidsmandskursus til organisationsfolk i Ejby. Hvad kan vi bruge DJ til i organisationsarbejdet.

Der afholdes kredsmøde den 1. marts. Der må deltage 1 mand pr. 50 medlemmer i foreningen på mødet. Alle er velkomne men har ikke automatisk stemmeret jf. ovenstående kriterie.

9. Indlæg fra hjortegruppen Fyn v/ Erik Bech Andreassen

Har nu været på posten i 4 måneder med mange spændende opgaver.

Kronvildtet er ved at være på plads, og så kommer forhandlingerne om dåvildtet.

Vi har knapt 11.000 stykker dåvildt stående på Nordfyn. Der er indberettet forholdsvis få nedlagte dyr på Fyn, så indberetningen halter nok noget.

Der afholdes snart en hjortevildt dag på Fyn for de forskellige hjortelav.

Den 9. marts afholdes hjortevildtdag på Centrovice.

Der var en kort diskussion og enighed om, at det var langt fra alt nedlagt hjortevildt som indberettes.

10. Indlæg om jagtpolitik v/Morten Sinding-Jensen

Laver aftaler, kordinerer og forsøger ellers at trække i trådene til jægernes bedste. Det er både i ind- og udland.

.

Største sejr i 2016 var ændringen af knivloven under justitsminister Søren Pind – specielt omkring et anerkendelsesværdigt formål. Generelt er politiet jo ikke ude efter lovlydige borgere men efter bandemedlemmer mv.

Skulle der komme problemer med knivloven, så kontakt straks DJ for assistance.

Der arbejdes på et våbenråd, så der ikke er for mange problemer i den lovlige omgang med våben. Der er dog nu kommet en ny justitsminister med Søren Pape, så ingen ved hvor det lige lander.

Sagsbehandlingstiderne hos politiet med våbenpas mv. har også været et fokusområde. Problemet er nu ved at være løst med en sagsbehandlingstid på 5 – 10 arbejdsdage, så det er til at leve med.

Der er nu kommet nu elektronisk sagsbehandling system hos politiet til behandling af diverse ansøgninger.

Der har været arbejdet på regulering med bue på lige fod med andre våben. Det tages op igen til marts 2017. Der arbejdes også på buejagt på klovbærende vildt større end råvildt.

Omkring hjortevildtforhandlingerne har ministeren lagt sin plan frem. DJ følger sagen tæt med ønsket om korrekt afskydning af hhv. hjorte, hundyr og kalve.

Udsætningsaftalen er oppe til evaluering. Der arbejdes på fortsat udsætning men det er en kompleks problemstilling. Der er rigtig mange interesser omkring emnet. Claus Lind deltager i Vildtforvaltningsområdet.

Revision af jagttider. DJ går efter mest mulig jagt men uden at åbne direktiverne i EU. De arter som er beskyttet ifølge direktiverne forsøges frigjort til jagt via reguleringsmulighederne.

Der samarbejdes med Natur- og Erhvervsstyrelsen omkring barjordsstriber sammen med biavlerforeningen. Problemet er risikoen for at miste støtten – der søges en forenkling af reglerne for landbrugsstøtte.

Der arbejdes for fortsat rævetræning med ræve sammen med terrier klubberne.

Rent internationalt arbejdes med EU våbendirektivet. Det første udkast var helt uspiseligt. Der er godt fodslag i DK via diverse skytteforeninger. Der arbejdes med lobbyvirksomhed fra forskellige sider i Europa Parlamentet.

Det er specielt halvautomatiske våben, som er et problem at blive enige om. Det vurderes, at direktivet lander, så det ikke vil blive et problem for danske jægere.

I den nye nationalpark Skjoldungernes har vi fået en plads i rådet men ikke bestyrelsen. I Thy beholder vi også vores rådsplads. Generelt vil vi gerne være med i Nationalparkerne.

Så har der været naturmøde i Hirtshals med god politisk bevågenhed. Det er mellem den 18. og 20. maj.

11. Eventuelt

Peter Batiste spurgte ind til om jægerne har noget forhold til politiets ret til at beslutte om farlige hunde skal aflives. Det var der intet kendskab til.

Lennart mindede om at det er valgår – husk at påvirke de lokale politikerne.

Refereret: Kim Falck Grony

.